Մթածմինդա (պանթեոն)

մինի|Սուրբ Դավիթի եկեղեցին Մթածմինդայի պանթեոնում

**Մթածմինդա, Վրաստանի գրողների ու հասարակական գործիչների պանթեոն** (,  - *Սուրբ սար*), գերեզմանատուն Վրաստանի մայրաքաղաք Թբիլիսիում։ Մթածմինդայի գերեզմանատունը, որտեղ թաղված են վրացի գրողներ, դերասաններ, գիտնականներ ու Վրաստանի ազգային հերոսներ, գտնվում է Մթածմինդա լեռան լանջին՝ Սուրբ Դավիթի («Մամադավիթի») եկեղեցու շրջակա տարածքում։ Պանթեոնը պաշտոնապես բացվել է 1929 թվականին։ Հենց Սուրբ Դավիթի եկեղեցում ևս կան գերեզմաններ։

Մթածմինդայի գերեզմանատանը թաղված առաջին նշանավոր անձինք եղել են ռուս հայտնի գրող Ալեքսանդր Գրիբոյեդովը (1795—1829) և նրա կինը՝ Նինո Ճավճավաձեն (1812-1857)։ Պանթեոնը պաշտոնապես բացվել է 1929 թվականին, երբ լրացել է Իրանում Գրիբոյեդովի ողբերգական մահվան 100-րդ տարելիցը։ Այդ ժամանակից ի վեր այստեղ թաղվել կամ վերաթաղվել են բազմաթիվ հայտնի վրացիներ։ Գերեզմանատունը գտնվում է Թբիլիսիի մունիցիպալիտետում և համարվում է քաղաքի ամենահայտնի տեսարժան վայրերից մեկը։

## Պանթեոնում թաղվածներ
thumb|230px|Սուրբ Դավիթի վանքը Թբիլիսիի հեռուստաաշտարակից
[thumb|230px|[Ալեքսանդր Գրիբոյեդովի շիրիմը]]
[մինի|[Դավիթ Էրիսթավիի շիրիմը]]
[մինի|[Իլյա Ճավճավաձեի շիրիմը]]
* Վասիլի Աբաշիձե (1854-1926), վրացի դերասան և ռեժիսոր
* Վերիկո Անջափարիձե (1897-1987), թատրոնի ու կինոյի վրացի դերասանուհի
* Նիկոլայ Բարաթաշվիլի (1817-1845), վրացի բանաստեղծ (վերաթաղվել է 1938 թվականին)
* Վասիլ Բարնովի (1856-1934), վրացի վիպասան
* Նիկոլոզ Բարաթաշվիլի (1894-1965), վրացի պատմաբան
* Վաժա Փշավելա (1861-1915), վրացի բանաստեղծ (վերաթաղվել է 1935 թվականին)
* Իլյա Վեկուա (1907-1977), վրացի մաթեմատիկոս
* Զվիադ Գամսախուրդիա (1939-1993), Վրաստանի առաջին նախագահը  (վերաթաղվել է 2007 թվականին)
* Եկատերինա Գելաձե (1858-1937), Իոսիֆ Ստալինի մայրը
* Յակով Գոգեբաշվիլի (1840-1912), վրացի գրող և լուսավորական (վերաթաղվել է 1940 թվականին)
* Ալեքսանդր Գրիբոյեդով (1795-1829), ռուս գրող, նրա կինը՝ Նինա Ճավճավաձե (1812-1857)
* Իոսեբ Գրիշաշվիլի (1889-1965), վրացի գրող, բանաստեղծ, գիտնական
* Լադո Գուդիաշվիլի (1896-1980), վրացի նկարիչ
* Շալվա Դադիանի (1874-1959), վրացի դերասան և դրամատուրգ
* Մոսե Ջանաշվիլի (1855-1934), վրացի պատմաբան
* Սիմոն Ջանաշիա (1900-1947), վրացի պատմաբան
* Սողոմոն Դոդաշվիլի (1805-1836), վրացի գրող, լուսավորական, հասարակական գործիչ, փիլիսոփա (վերաթաղվել է 1994 թվականին)
* Նոդար Դումբաձե (1928-1984), վրացի գրող (վերաթաղվել է 2009 թվականին)
* Սերգո Զաքարիաձե (1909-1971), վրացի դերասան
* Աննա Կալանդաձե (1924-2008), վրացի բանաստեղծուհի
* Լեո Քիաչելի (1884-1963), վրացի գրող
* Դմիտրի Կիպիանի (1814-1887), վրացի քաղաքական ու հասարակական գործիչ, լրագրող
* Դավիթ Կլդիաշվիլի (1862-1931), վրացի գրող
* Մերաբ Կոստավա (1939-1989), խորհրդային այլախոհ, Վրաստանի ազգային հերոս
* Գեորգի Լեոնիձե (1899-1966), վրացի բանաստեղծ
* Կոնստանտին Մարջանիշվիլի (1872-1933), վրացի թատերական ռեժիսոր (վերաթաղվել է 1964 թվականին)
* Մուխրան Մաճավարիանի (1929-2010), վրացի բանաստեղծ
* Նիկոլոզ Մուսխելիշվիլի (1891-1976), վրացի մաթեմատիկոս
* Նիկո Նիկոլաձե (1843-1928), վրացի լրագրող և բարեգործ
* Յակոբ Նիկոլաձե (1876-1951), վրացի քանդակագործ
* Իվանե Փալիաշվիլի (1868-1934), վրացի դիրիժոր
* Գալակտիոն Տաբիձե (1892-1959), վրացի բանաստեղծ
* Էքվթիմե Տակաիշվիլի (1863-1953), վրացի պատմաբան և հնէաբան (վերաթաղվել է 198? թվականին)
* Անաստասիա Թումանիշվիլի-Ծերեթելի (1849-1932), վրացի գրող
* Ակակի Խորավա (1895-1972), վրացի դերասան
* Ալեքսանդր Ցագարելի (1844-1929), վրացի լեզվաբան
* Ակակի Ծերեթելի (1840-1915), վրացի բանաստեղծ
* Վախթանգ Ճաբուկիանի (1910-1992), վրացի բալետի պարող
* Իլյա Ճավճավաձե (Սուրբ Իլյա) (1837-1907), վրացի գրող և հասարակական գործիչ, և նրա կինը՝ Օլգա Գուրամիշվիլին (1842-1927)
* Միխայիլ Ճիաուրելի (1894-1974), վրացի խորհրդային կինոռեժիսոր, դերասան, սցենարիստ, մանկավարժ, ԽՍՀՄ ժողովրդական արտիստ
* Սիմոն Չիքովանի (1902-1966), վրացի բանաստեղծ և հասարակական գորրծիչ
* Օթար Չիլաձե (1933-2009), վրացի գրող և դրամատուրգ
* Զաքարիա Չիչինաձե (1853-1931), վրացի պատմաբան և գրող
* Կակուցա Չոլոկաշվիլի (1888-1930), վրացի քաղաքական գործիչ (վերաթաղվել է 2005 թվականին)
* Ուշանգի Չխեիձե (1898-1953), վրացի դերասան
* Դավիթ Էրիսթավի (1847-1890), վրացի լրագրող, դրամատուրգ և թարգմանիչ (վերաթաղվել է 1930 թվականին)
* Սուլիկո Ժղենտի (1920-2000), վրացի սցենարիստ, դերասան
* Նիկո Փիրոսմանի (1862-1918), վրազի դերասան
*Ջանսուղ Չարկվիանի (1931-2017), վրացի բանաստեղծ
*Գիորգի Կվինիտաձե (1874-1970), վրացի գեներալ
Կոմունիստական գործիչներ Միխայիլ Ցխակիան, Ֆիլիպ Մախարաձեն ու Սիլիբիստրո Տոդրիան, որ նախկինում թաղված էին Մթածմինդայի պանթեոնում, վերաթաղվել են սովորական քաղաքացիական գերեզմանատանը։

## Տես նաև
* Մթածմինդա
* Դիդուբեի պանթեոն

## Ծանոթագրություններ

## Գրականություն
* 
* 

## Արտաքին հղումներ
* Մթածմինդայի պանթեոնի ոչ պաշտոնական կայքը (վրացերեն)
* მთაწმინდის პანთეონი (Մթածմինդա պանթեոն)- 2005  (վրացերեն)
* Թբիլիսի. պանթեոն Մթածմինդա լեռան վրա 

Կատեգորիա:Թբիլիսիի տեսարժան վայրեր
Կատեգորիա:Վրաստանի գերեզմանատներ